SASTANAK PREDSTAVNIKA FMUP/FUP-a I IDDEEA BiH

Dana 27.07.2023. godine u prostoriji Kabineta direktora Agencije za identifikacione dokumente, evidenciju i razmjenu podataka Bosne i Hercegovine (u daljem tekstu: IDDEEA BiH) održan je sastanak predstavnika Federalne uprave policije i rukovodećih predstavnika Agencije.

Sastanku su prisustvovali dr.sc. Mladen Milosavljević, Načelnik Centra za forenzička ispitivanja, vještačenja i istraživanja, Selma Šikalo, MA kriminalistike, šef Odsjeka za daktiloskopsku identifikaciju i vještačenja i Edin Čizmo, stručni savjetnik Odsjeka za daktiloskopsku identifikaciju i vještačenja, prof.dr. Almir Badnjević, direktor Agencije za identifikacione dokumente, evidenciju i razmjenu podataka Bosne i Hercegovine, Admir Nušinović, pomoćnik dorektora u tehničkom sektoru, Nermin Bećirbašić, Šef odsjeka za upravljanje ljudskim resursima i pravne poslove.

Sastanak je iniciran od strane FMUP-a, odnosno Federalne uprave policije, a u vezi unaprijeđenja poslovno-tehničke saradnje i upotrebe aplikativnih rješenja koje koriste ministarstva unutrašnjih poslova u Bosni i Hercegovini u procesima provjere biometrijskih podataka.

Predstavnici IDDEEA-e BiH su naglasili da će u skladu sa tehničkim mogućnostima i nadležnostima učiniti sve kao bi se dodatno unaprijedio aplikativni sistem koji se koristi u radu policijskih tijela, te da će IDDEEA sa tehničke strane uraditi sve kako bi kvalitet biometrijskih podataka bio optimalan.

Dogovoreno je da će Agencija za identifikacione dokumente, evidenciju i razmjenu podataka Bosne i Hercegovine u saradnji sa resornim ministarstvom pokrenuti inicijativu za održavanje sastanka sa relevantnim MUP-ovima u Bosni i Hercegovini gdje bi glavna tema bila podizanje nivoa sigurnosti i kvaliteta biometrijskih podataka.

